Vitomo, vyelwende, vitatange, vitogoo au vitubaku ni samaki wa baharini wa jenasi Paracanthurus na Zebrasoma katika familia Acanthuridae wa oda Perciformes ambao wanafanana na kangaja lakini wana pezimgongo na pezimkundu makubwa kama tanga. Kama kangaja vitomo wana miiba kwa umbo la vijembe, mmoja kwa kila upande wa msingi wa mkia ("mikia ya miiba"), ambayo ni mikali na hatari sana. Kwa sababu hii, samaki hawa pia wana rangi kali za onyo. Pezimgongo na pezimkundu ni makubwa, katika jenasi Zebrasoma hasa, na yanafanana na tanga. Mdomo mdogo una safu moja ya meno yanayotumika kwa kujilisha na miani. Mdomo wa spishi za Zebrasoma unatokeza sana. Paracanthurus hepatus, Kitomo Buluu (Palette surgeonfish) Zebrasoma desjardinii, Kitomo Pezi-tanga (Red Sea sailfin tang) Zebrasoma flavescens, Kitomo Njano (Yellow tang) Zebrasoma gemmatum, Kitomo Madoadoa (Spotted tang) Zebrasoma rostratum, Kitomo Mweusi (Longnose surgeonfish) Zebrasoma scopas, Kitomo Kahawia (Brown tang) Zebrasoma velifer, Kitomo Pezi-tanga ya Bahari ya Pasifiki (Sailfin tang) Zebrasoma xanthurum, Kitomo Mkia-njano (Yellowtail tang) Kitomo buluu Kitomo pezi-tanga Kitomo njano Kitomo madoadoa Kitomo pezi-tanga wa Bahari ya Pasifiki Kitomo mkia-njano Rashid Anam & Edoardo Mostarda (2012) Field identification guide for the living marine resources of Kenya.